runetrust/blame-folketinget-dk huggingface dataset:
Villy Søvndal (SF), 2004-04-30:
Det har jo været en vigtig og interessant debat om så vigtigt et tema, som hvordan Folketinget og ikke mindst regeringen og Dansk Folkeparti synes, at velfærden skal udmøntes lokalt, og hvilke økonomiske rammer man skal have i kommuner og amter for at sikre de centrale velfærdsmål.
Claus Hjort Frederiksen (V), 2002-02-06:
Jeg vil godt sige til fru Lene Garsdal, at det initiativ, der er taget med hensyn til administrative bøder, alene vedrører overtrædelser af det, der hedder formelle regler på området: Hvis der ikke ligger en skriftlig APV, hvis der ikke er en sikkerhedsorganisation. Jeg har ikke ændret én eneste af de materielle regler om beskyttelse af maskiner, omgang med kemikalier, stilladsers opbygning og forsvarlige indretning osv.
Anders Johansson (KF), 2017-06-01:
Jeg er nemlig meget enig i det, som forslagsstilleren sagde her i salen i går i sin ordførertale under afslutningsdebatten, nemlig at det er en fælles sag, når vi føler ansvar for at styrke justitsområdet i Grønland: en fælles sag med nogle fælles udfordringer, et fælles ansvar og derfor behov for fælles løsninger.
Anne Grete Holmsgaard (SF), 2004-03-23:
Af fuldstændig de samme grunde som kvinder i mange år har kæmpet for rettigheder for at blive ligestillet på alle de områder, hvor kvinder har stået i den svage position, har der faktisk været et bredt flertal herinde, der har anerkendt, at det var vigtigt, at man kæmpede for kvinders rettigheder, for ellers ville man ikke få ligestilling.
Esben Lunde Larsen (V), 2017-04-05:
MRSA-rådgivningstjensten varetages af specialiseret personale inden for det humane hygiejneområde, og rådgivningstjenesten har en tæt og hyppig kontakt med personer, der dagligt arbejder med grise, og dermed med de målgrupper, som hygiejnekurset henvender sig til.
Kim Valentin (V), 2022-01-11:
Så i stedet for at gøre det alene kunne vi gå sammen med OECD-landene, i alt 136 lande, som i øjeblikket er enige om f.eks. at lave en fælles selskabsskattesats på 15 pct. – altså, det kan da næsten ikke blive bedre.
Mariann Fischer Boel (V), 2002-11-05:
Jeg tror, vi er blevet enige om den første pind i forslaget til vedtagelse, nemlig at en langsigtet afvikling ikke nødvendigvis betyder, at man ikke træffer beslutningen inden for en overskuelig tidshorisont, men at man er indstillet på, at støtten skal udfases over en for erhvervet rimelig periode.
Jan E. Jørgensen (V), 2016-03-01:
Der kan være kommet biler på markedet, som er billigere, og som borgeren kan nøjes med i stedet for; der kan være kommet tilbud inden for handicapkørsel, som man vurderer at borgeren kan nøjes med; og der kan være tilfælde, hvor en borgers kørselsbehov ikke er det samme, som det var for 6 år siden.
Morten Bødskov (S), 2012-01-18:
Det er det, der ligger i det, og jeg er som sagt meget tilfreds med, at ikke kun Liberal Alliance, men også røster blandt De Konservative synes, at det er på tide, at man får tid til at tage den her fornuftige, midtersøgende diskussion af, hvad det er for en bredde, der skal være i udlændingepolitikken.
Pia Olsen Dyhr (SF), 2019-10-03:
I virkeligheden skal vi jo kigge på det hvert eneste år, og det ville jo være oplagt at få Klimarådet til netop at vurdere, om det går i den rigtige retning, om der skal nye redskaber til – ikke mindst, fordi vi indtil videre kun har kendte virkemidler til at kunne nå ca. 65 pct.
Svend Auken (S), 2001-04-05:
Og når det gælder udvidet tilbudspligt, må der for min skyld meget gerne være en udvidet tilbudspligt. Man har også rejst spørgsmålet om, hvorvidt kommunerne har for let ved inden den 1. november at meddele, at alle deres haver er ikkevarige, men jeg deler slet ikke den frygt.
Helge Adam Møller (KF), 2001-12-14:
Det drejer sig jo ganske simpelt om, at Folketinget skal sige ja eller nej til at udsende danske militære enheder fra alle tre værn til den fortsatte kamp, der er for at eliminere terrornetværket i Afghanistan - den kamp, der i øjeblikket foregår under USA's ledelse og med en række andre allierede lande som deltagere.
Martin Lidegaard (RV), 2007-04-12:
Mit spørgsmål var: Er ministeren ikke enig i, at vi skal forsøge, før dette lovforslag skal færdigbehandles, at få afsluttet den del af energiforhandlingerne, som handler om den samlede forskningsindsats, altså også den, hvis rammer går ud over det lovforslag, der ligger her, men som det her lovforslag er en del af?
Karsten Lauritzen (V), 2010-02-05:
Men det er nu engang sådan, at når vi ikke kan påvise det og det ikke kan dokumenteres, at penge givet fra Iran til et moskébyggeri i Danmark har en direkte sammenhæng med udviklingen af radikalisering, ekstremisme eller terrorisme, er loven meget klar, og lovgivningen er jo klar for alle trossamfund med hensyn til, hvad man skal overholde, også i forhold til finansieringen.
Jørgen Arbo-Bæhr (EL), 2007-04-19:
Hvis det er sådan, at en arbejdsgiver synes, at det er meget, meget vigtigt, at en bestemt ansat lige netop er ansat hos ham eller hende, er der, hvad enten vi snakker om en dygtig tømrer eller en it-ekspert, kun en vej: Arbejdsgiveren må bøde, hvad det koster i god løn og arbejdsforhold, for at medarbejderen rent faktisk får lyst til at blive i virksomheden.
Jacob Mark (SF), 2018-10-04:
Jeg kunne egentlig godt tænke mig at høre, når nu Enhedslisten både har fremlagt den her plan om de første 1.000 dage og flirtet med tanken om statsministerposten, om Enhedslisten vil være klar til at indgå i alle forlig og endelig komme ind til SF og være med til at gøre Danmark rødere og grønnere, altså komme derind, hvor man faktisk gør det.
Søren Søndergaard (EL), 1998-10-08:
Den kan fortolkes på den måde, at det skal være de luftangreb, der er lagt op til, angreb, som er fuldstændig uden perspektiver, som i første omgang skader nødhjælpsarbejdet, og, hvad der er værst af alt, hvor der ikke er noget perspektiv for, at de vil føre til en løsning på konflikten.
Stine Brix (EL), 2015-02-26:
En af de væsentligste forklaringer er, at der tidligere var en meget, meget stor mangel på jordemødre, og det betød, at man ikke kunne besætte rigtig mange af stillingerne på fødeafdelingerne – 30-50 pct. af de stillinger, der blev slået op, kunne man ikke besætte.
Morten Messerschmidt (DF), 2008-02-01:
Jeg synes, at det ville være rigtig godt, når nu både udenrigsministeren og andre af de mere skeptiske ordførere har anført, at man overhovedet ikke kan gøre det her, hvis man kan finde inspiration i, hvordan det her problem formuleres i grundloven, så man kan sikre, at Domstolen ikke er en politisk enhed, men en juridisk enhed.
Jens Peter Vernersen (S), 2006-04-06:
Staten vælger altså at have samme regel, 59 pct. på topskatten, nu hvor tingene er ændret, og omkring kommunalreformen får vi det særlige problem, at der er kommuner, som bliver nødt til at hæve skatten, fordi de har måttet aflevere penge til kommuner, som havde mindre indtægter.
Trine Bramsen (S), 2023-04-19:
Jeg tror ikke, at der er nogen virksomheder, der sidder og tænker, at nu skal vi klare os dårligere, men jeg tror, at der er virksomheder, der ikke har fået blik for, at kvinder rent faktisk kan være med til at styrke deres forretning og nå ud til nogle kunder, som jo for mange virksomheders vedkommende består af 50 pct. kvinder og 50 pct. mænd.
Villy Søvndal (SF), 2003-02-06:
Det er altså en overvejelse værd, og derfor synes jeg også, det er dumt - undskyld - af ordførerne at insistere på, at der ikke er noget problem. Bistandshjælpssatsen er 80 pct. af dagpengene, og når man indfører en ny sats, der er halvdelen af de 80 pct., putter man nogle mennesker i samfundet ned på et forsørgelsesgrundlag, vi aldrig nogen sinde har eksperimenteret med før.
René Christensen (DF), 2010-04-19:
Der er meget forskel på situationen, alt efter om det er en ældre, som er meget stærk og velfungerende, og som træffer nogle bevidste valg i forhold til at få private ydelser, eller om det er en ældre, som har behov for ekstra ydelser – mener de pårørende – og så køber dem af den samme udbyder, altså kommunen.
Kristian Jensen (V), 2009-04-14:
Men jeg tror, at hr. Bent Bøgsted ikke var til stede eller måske ikke hørte efter under min indledende tale, for det virker, som om hr. Bent Bøgsted lægger op til, at vi fra regeringens side slet ikke vil have, at der skulle stå Danmark på bilerne eller være en tilkendegivelse af, at en bil kommer fra Danmark, og det er jo forkert.
Frank Jensen (S), 1997-11-27:
Jeg mener, at man skal tillægge chefgruppen en udvidet adgang til at få viden om disciplinære reaktioner, fordi de har det ledelsesmæssige ansvar også over for personalet og skal reagere, hvis personalet træffer forkerte beslutninger eller har vanskeligheder ved at administrere inden for gældende lovgivning.
Lars Barfoed (KF), 2010-04-21:
Det er også, fordi vi skal se på det fra borgernes synsvinkel, at regeringen har bedt kammeradvokaten – eller har bedt Domstolsstyrelsen om at bede kammeradvokaten – om at vurdere grundlaget for at betale erstatning til borgere, der har været i klemme i den her sammenhæng med meget lange sagsbehandlingstider.
Lisbeth Bech Poulsen (SF), 2015-11-12:
Så kommer vi jo til at tale lidt bredere om vækst, jobs osv., og der vil jeg også gerne spørge Venstres ordfører: Når man har så meget fokus på de 3.900 statslige arbejdspladser, som Venstre planlægger at flytte ud – og det synes jeg er fint – og så samtidig har en politik, der koster 11.000 kommunale arbejdspladser, hvordan hænger det sammen?
Simon Emil Ammitzbøll-Bille (LA), 2017-11-23:
I forhold til det spørgsmål, der blev rejst af Alternativets ordfører, er det vigtigt at sige, at de ting, der handler om almindelig gennemsigtighed, er fuldstændig uforandrede med det her forslag, altså forstået på den måde, at f.eks. offentlighedsloven jo stadig er gældende, bare for at nævne det.
Peter Westermann (SF), 2010-12-01:
Man kan jo tale meget om fattigdomsgrænser, og ministeren kan komme med eksempler på, hvad det vil betyde for sådan en fattigdomsgrænse, hvis de rige havde lidt færre penge, men man kommer vel ikke uden om, at der er 106.000 mennesker i dagens Danmark, der lever for under 81.000 kr.
Bent Hindrup Andersen (EL), 1997-11-28:
For det første om den medieaftale, som er indgået med Venstre, De Konservative, Fremskridtspartiet og Dansk Folkeparti, hvilket i øvrigt betyder, at Venstre og De Konservative og Dansk Folkeparti og Fremskridtspartiet har fået vetoret inden for rammerne af den, og dér har man altså lagt medieaftalen om fra at være en kulturpolitisk aftale til at være en rent kommerciel aftale, idet man har indført en ny reklamefinansieret landsdækkende radio- og tv-kanal.
Jan Petersen (S), 1997-10-28:
For nu at få et fuldstændigt billede af, hvad det egentlig er, hr. Flemming Oppfeldt mener, kunne jeg tænke mig at spørge ham, om han er opmærksom på, at det kun er omkring en tredjedel af væksten i beskæftigelsen, som er i den offentlige sektor.
Rasmus Nordqvist (ALT), 2016-10-13:
Nu sagde ordføreren sådan lidt nedladende, at man hængte sin hat på et eller andet om det her med kompetencerne, og hvad der kunne træde i kraft, men mener ordføreren ikke, at det er ret afgørende, at vi ved rent juridisk, hvad det er for dele, der kan træde i kraft?
Peter Skaarup (DF), 2000-12-13:
Men vil ministeren så ikke også godt bekræfte, at vi ligesom katten går uden om den varme grød, for det, der vel reelt var tale om med de her annoncer, som regeringen jo dybest set har taget initiativet til - jeg forstår, både økonomiministeren og statsministeren var vidende om det på et tidligt tidspunkt, det fik vi at vide i spørgetiden i sidste uge - var, at man gjorde alt for at få det ja igennem.
Inger Marie Bruun-Vierø (RV), 2001-10-11:
Folketingets sammensætning er uændret, siden vi sidst drøftede forslaget, og det samme er regeringens, så derfor kan det jo ikke overraske forslagsstillerne, at forslaget heller ikke i denne omgang vil nyde fremme fra radikal side, og det har formentlig heller ikke været forventningerne fra forslagsstillernes side.
Morten Bødskov (S), 2013-04-05:
Med beslutningsforslaget pålægges regeringen i indeværende folketingssamling at fremsætte de nødvendige lovforslag og foretage, som det hedder, de nødvendige administrative ændringer, der sikrer en samlet og koordineret myndighedsindsats, som kan nedbringe antallet af udlændinge med ulovligt ophold i Danmark.
Marianne Jelved (RV), 2007-05-31:
Selv om Det Konservative Folkeparti i dag meget heltemodigt indimellem protesterer over den behandling, der sker, så sker der jo ikke meget andet, end at væggene i asylcentrene bliver malet for et eller andet antal millioner, men forældrene lider stadig, og børnene lider stadig, og det er ikke lovens skyld, det er nemlig regeringsflertallets ansvar, og det er dem, der er i stand til at handle, hvis de vil ændre på forholdene.
Jesper Langballe (DF), 2003-05-06:
Derfor var vi jo selvfølgelig yderst tilfredse med at se her for nylig, at briterne havde fået en aftale i stand, der gjorde, at de kunne påbegynde tvangshjemsendelser, og særlig glade blev vi, da integrationsministeren straks og uforbeholdent erklærede, at vi ville følge efter.
Peter Hummelgaard (S), 2024-10-23:
Det kan jeg ikke garantere, men jeg kan til gengæld garantere, at jeg og regeringen vil gøre, hvad der står i vores magt, for at prioritere og tilrettelægge den opgave, der indebærer meget store fordyrelser inden for politiets organisation, på en sådan måde, at vi reducerer det mest muligt.
Carsten Koch (S), 1998-12-09:
Og jeg mener, at kræftstyregruppen også bør vurdere et så væsentligt og omfattende initiativ som mammografiscreening, for dermed kan vi få vurderet de kapacitetsmæssige forudsætninger set i sammenhæng med mulighederne og behovet på andre områder inden for kræftbehandlingen.
Kristian Thulesen Dahl (DF), 2001-01-10:
Så det er et definitionsspørgsmål, og det afgørende er jo så, at det er Kommissionen, der fremsætter forslagene ud fra en vurdering af, hvad den mener, EU skal tage sig af, og så kan man efterfølgende på stadig flere områder vedtage tingene med flertal, så Danmark kan stemmes ned.
Birgitte Josefsen (V), 2007-04-24:
Et velfungerende sundhedsvæsen er vigtigt for et godt liv for hver og en af os, og derfor har Venstre altid været optaget af at skabe rammerne for, at det danske sundhedsvæsen kan udvikles, så der kan tilbydes bedre og bedre service og bedre og bedre behandling i forhold til hver enkelt borger.
Lars Barfoed (KF), 2010-05-20:
Undersøgelsen bør efter min mening omfatte nogle af de samme elementer, som er indeholdt i samarbejdsaftalerne med kommunerne, nemlig muligheden for at øge indsatsen for at få de løsladte i beskæftigelse enten i form af arbejde eller uddannelse, og undersøgelsen involverer derfor også andre myndigheder end Kriminalforsorgen og Kriminalforsorgens institutioner. Så efter min mening eksisterer der allerede i dag det nødvendige retsgrundlag i forhold til såvel udarbejdelse som koordinering af handleplaner for de grupper af indsatte, der har væsentlige problemer.
Bertel Haarder (V), 2004-02-25:
Den verden, vi taler om her, er jo en verden, hvor man ofte prøver alle muligheder, og det kan ikke udelukkes, at nogle prøver at påberåbe sig vold, uden at der er tilstrækkelig grund til det, men det afhænger selvfølgelig også af, hvad man mener med tilstrækkelig grund. Jeg vil gerne dementere, at der skulle være nogen som helst modvilje i Udlændingestyrelsen mod noget som helst, og jeg vil godt drøfte med fru Kornbek, hvad det var, hun mente
Morten Bødskov (S), 2013-10-10:
Men jeg vil alligevel bare gerne sige til hr. Martin Henriksen, at der er ingen grund til at tro på, at der er tale om nogen som helst form for lempelse i forhold til ansøgere, som i øvrigt vil få afslag i dag, og der er heller ikke grund til at tvivle på, at den kontrol mod misbrug, som finder sted i dag, stadig væk vil være der.
Tove Videbæk (KRF), 2000-01-14:
Derfor vil jeg henlede opmærksomheden på De Samvirkende Invalideorganisationers henvendelse, DSI's henvendelse, der siger, at de synes, at det er et godt lovforslag, men at de ved fra praksis, at skolerne i visse tilfælde fravælger handicappede, når de udvælger elevgrupperne, og at specielt de udviklingshæmmede har svært ved at komme på de almindelige højskoler.
Per Stig Møller (KF), 2007-01-16:
Der er lagt vægt på, at der kommer meldinger, også Rumsfelds – som blev rettet op på side 9, kan man se, i redegørelsen den 23. januar 2002 – der bekræfter os i, at de vil respektere Genèvekonventionens principper, og at Røde Kors i øvrigt også i en offentlig erklæring meddeler, at de gør det.
Lars Løkke Rasmussen (V), 2007-10-23:
Det gælder lige fra borgmesterniveauet - nu ved jeg ikke, om der er tale om de konkrete problemer, der var med den tidligere rådmand i Københavns Kommune fra samme parti som spørgeren - at det selvfølgelig kræver, at kompetencen politisk skal være til stede helt fra ledelsesniveau, der, hvor man ligesom stiller resultatkravene op, og så ud ledelsesmæssigt m.v.
Erling Bonnesen (V), 2013-02-19:
Nu er det så lige vendt 180 grader, så det er derfor, vi selvfølgelig har fremhævet nogle gange, at det da så ville være oplagt at sige – i hvert fald når der så kun er nogle ganske få uger til, at kommissionen skal afrapportere – at den altså også skulle have kigget på det her i sin helhed.
Erling Bonnesen (V), 2006-11-21:
I Venstre synes vi, at det skal være så enkelt som muligt, og netop lovgivningsinitiativer, som er så ugennemarbejdede, som de foreligger på nuværende tidspunkt, vil jo skabe uhensigtsmæssigheder, så vi hilser det, at der er allerede nu fra branchens side er taget initiativer til at få det løst, meget velkommen og finder det tilfredsstillende.
Mariann Fischer Boel (V), 2004-05-13:
På den måde bliver der altså taget stilling til konsekvenserne for miljø og for sundhed i hver enkelt ansøgning, der foreligger om markedsføring. Når en gmo så har opnået en markedsføringstilladelse, så kan den anvendes og markedsføres i alle EU's medlemsstater.
Mai Mercado (KF), 2017-03-29:
Det betyder også, at jeg ikke kan vurdere, om kommunen har håndteret lovgivningen korrekt eller ej, men der er jo ikke nogen tvivl om, at forældrenes kritik bunder i en reel frustration over nogle ting i kommunen, som ser ud til bare ikke at have fungeret godt nok og på tilfredsstillende vis.
Henning Hyllested (EL), 2012-11-29:
Det er trods alt frivillige aftaler indgået mellem arbejdsmarkedets parter efter ønske fra de selv samme parter, som gerne selv vil have lov til, fordi de føler, at de faktisk er bedst til det, at aftale, hvordan aflønningen bl.a. skal være på arbejdsmarkedet.
Søren Krarup (DF), 2010-06-03:
Så kommer der en række politiske ideologer, der selvfølgelig har en lang række spændende ideer om, at alting skal være anderledes, og der er det, der er grund til at forsvare det brede folks ret til at få respekteret den virkelighed, de hører hjemme i, og som har præget deres, deres forældres og hele folkets liv.
Mai Henriksen (KF), 2012-05-15:
Mange af de vælgere må spørge sig selv, hvordan det kan være retfærdigt, at de hver dag står op, tager på arbejde, bidrager til samfundet, mens regeringen med dens afskaffelse af bl.a. kontanthjælpsloft og starthjælp nu har gjort det mere fordelagtigt at undlade at bidrage.
Per Stig Møller (KF), 2002-01-09:
Det er denne regering, som har bedt FN om at stille styrker til rådighed, der kan konsolidere regeringen og dens territorium, så det kan blive så sikkert som overhovedet muligt, og det er så dens anmodning til Sikkerhedsrådet, som fører til, at Danmark altså i dag træffer den beslutning at imødekomme den afghanske regerings og FN's opfordring til at stabilisere vilkårene for den nye tværnationale regering.
Sonja Mikkelsen (S), 1999-04-28:
Venstre må vel også på et eller andet tidspunkt ændre sit standpunkt, og i hvert fald er det glædeligt, at både Det Konservative Folkeparti, Centrum-Demokraterne og også Kristeligt Folkeparti har vist en helt særlig forståelse for, at der faktisk er tale om, at de forskellige transportformer må gå hånd i hånd, og det vil jeg også gerne understrege er regeringens opfattelse.
Per Stig Møller (KF), 2007-05-16:
Jeg er da helt sikker på, at Bent Jensen da har skrevet sig den kendelse, eller hvad man skal kalde det, som PET kom med i forbindelse med Bent Jensens arbejde, bag øret, og derfor er jeg sikker på, at risikoen for misbrug af arkivadgangen ikke vil være til stede.
Lars Løkke Rasmussen (V), 2017-05-23:
Det var en reference til det, der blev sagt her, og som sådan set glæder mig meget, nemlig at der var en bekræftelse af, at det aktuelle forfatningsarbejde, der pågår på Færøerne, har det sigte at skabe et identitetspapir – jeg tror, det var det ord, der blev brugt – som i den form, man arbejder med det, jo altså er inden for rammerne af det eksisterende rigsfællesskab.
Søren Søndergaard (EL), 2024-05-28:
Og den anden ting, vi kan glæde os over, er det tilsagn, der kom fra ministeren, om, at hvis det provenu adskiller sig markant fra det, der fremgik af de samtaler, vi havde om, hvad vi forventede, så får vi nogle nye forhandlinger, så vi kan få rettet op på det.
Jann Sjursen (KRF), 2003-03-26:
Der er utrolig mange aspekter, man kunne tage fat på i relation til WTO-forhandlingerne, men skal vi gøre alvor af, at Doharunden skal være en såkaldt udviklingsrunde, så mener vi i Kristeligt Folkeparti, at landbrugsstøtten er det helt centrale område at tage fat på.
Ulla Tørnæs (V), 2003-11-18:
Der er man faktisk ret tæt på borgerne, man er ret tæt på dem, der træffer beslutningerne, og de skal selvfølgelig stå til ansvar for de beslutninger, der træffes, uanset om de fremover træffes i økonomiudvalget, eller om de træffes andre steder i den kommunale administration.
Arne Melchior (CD), 1997-12-17:
Jeg opfatter heller ikke skatteministeren som nedladende eller noget i den retning, og det kan han få en ny lejlighed til at bevise at han ikke er ved at oplyse Folketinget om, at det vel på nuværende tidspunkt er utænkeligt, at afgiften for de to nævnte nordjyske lufthavne skulle træde i kraft pr. 1. januar 1998, eftersom der først om nogle dage ventes en rapport, som der derefter skal kunne tages stilling til, og som forskellige - og måske endda også medlemmer af Folketinget eller Folketingets udvalg skal kunne ytre sig om.
Frank Jensen (S), 1999-10-27:
Og de var kommet så langt, at de faktisk også havde byrettens ord for det, og der faldt dom i byretten netop med baggrund i lov om offentlig indsamling og kædebreve og endda med nogle alvorlige sanktioner til følge, med beslaglæggelse af over 4 mio. kr. i en konkret sag, og det var den sag, der så blev prøvet ved Østre Landsret, og hvor der faldt dom i marts, og hvor de tiltalte blev frifundet.
Ulla Tørnæs (V), 2021-03-17:
Da jeg havde den store glæde og fornøjelse at have ansvaret ovre i Uddannelses- og Forskningsministeriet, var der et ønske om en ingeniøruddannelse i Kalundborg, hvor der slet ikke var noget ingeniøruddannelsesgrundlag, så vi startede på bar mark.
Pelle Dragsted (EL), 2023-05-23:
Det er jo et sindssyg kompliceret spørgsmål, og statsministeren er ligesom inde på det her med, at det her jo er private virksomheder, og derfor er det ligesom dem selv, der skal regulere det, og man sammenligner det lidt med fortidens redaktører på debatredaktioner på aviserne.
Charlotte Bagge Hansen (M), 2025-05-15:
For Moderaterne er den grønne omstilling helt essentiel, men skal gå hånd i hånd med muligheden for vækst, og vi må ikke risikere, at vi belaster vores i forvejen svækkede konkurrenceevne i en tid som denne med handelskrig, usikkerhed og en konkurrenceevne, som er stærkt under pres.
Jeppe Mikkelsen (RV), 2015-04-21:
Det er jeg ikke i tvivl om at de 5.181 mennesker, som inden længe får indfødsrets meddelelse, vil kæmpe og arbejde for, og jeg er også sikker på, at langt de fleste af os, som i dag udgør det fællesskab, vi kalder Danmark, vil glæde os over det og vil byde de nye medlemmer velkommen.
Kim Edberg Andersen (NB), 2023-12-14:
Ordføreren er jo tidligere minister, og hvis vi nu siger, at regeringen fremturer med det her og vi får de 3 pct., er det så ikke korrekt, at jeg som folketingsmedlem så bare inden andenbehandlingen af hvert eneste lovforslag kan sige: Kan jeg ikke lige få tilsendt den analyse, der er lavet, af, hvorvidt det har indflydelse?